text: Valget: Behold BIOS eller luk skadestuer
  28 august 2015 kl. 15.53
  Regionsrådet i Syddanmark har kniven på struben. Hvis det vælger at fyre BIOS, koster det 90 mio. kr. mere om året. Og de penge skal tages fra sundhedsvæsenet. I givet fald kan det betyde lukning af skadestuer, siger Kr. Grønbæk Andersen, Rad.V., til TV SYD.
  - Jeg hælder personligt til at sætte BIOS under administration, siger det enlige radikale medlem til TV SYD, mens regionsrådsmødet er suspenderet.
  - Det vil koste 90 mio. kr. om året, hvis Falck skal overtage opgaven. Og dertil kan komme et engangs-erstatningskrav fra BIOS, forklarer ham.
  Regionens jurister skønner ikke, at kontrakten kan ophæves uden videre. Derfor er valget enkelt: Vil regionen give BIOS en chance mere - under streng administration - eller vil man betale Falck for at overtage kørslen.
  - Og så ved vi jo godt, at det koster 90 mio. kr. mere om året.
  Og Falck har ikke så fleksibel overenskomst. Derfor kan de ikke tilbyde samme beredskab som BIOS har forpligtet sig til, så responstiden vil nogle steder stige.
  Kristian Grønbæk Andersen siger til TV SYD, at BIOS gentagne gange har svigtet regionen og politikerne.
  - Jeg er ked af at bruge ordet løgn, men de har ikke fortalt os alt. Derfor skal de under administration.
  Se hele interviewet med Kristian Grønbæk Andersen (Varighed: 5:06)
  